/* COM/2010/0649 galīgā redakcija - COD 2010/0318 */ Priekšlikums EIROPAS PARLAMENTA UN PADOMES REGULA, ar kuru groza Padomes Regulu (EK) Nr. 55/2008, ar ko ievieš autonomās tirdzniecības preferences Moldovas Republikai





[pic] | EIROPAS KOMISIJA | Briselē, 10.11.2010 COM(2010) 649 galīgā redakcija 2010/0318 (COD) Priekšlikums EIROPAS PARLAMENTA UN PADOMES REGULA, ar kuru groza Padomes Regulu (EK) Nr. 55/2008, ar ko ievieš autonomās tirdzniecības preferences Moldovas Republikai PASKAIDROJUMA RAKSTS 1. PRIEKŠLIKUMA KONTEKSTS Moldovas Republikai (turpmāk “Moldova”) ir radušās grūtības saistībā ar vīna eksportu uz dažiem tās tradicionālajiem tirgiem, tādējādi apdraudot valsts ekonomikas atveseļošanas un reformu procesu, ko enerģiski īsteno Moldovas valdība. Šā iemesla dēļ Moldova 2010. gada jūlijā lūdza Eiropas Komisiju palielināt beznodokļu tarifu kvotu vīnam saskaņā ar autonomajām tirdzniecības preferencēm, kas Moldovai tika piešķirtas ar Padomes 2008. gada 21. janvāra Regulu (EK) 55/2008[1]. Lauksaimniecības nozare veido apmēram 40 procentus no Moldovas ekonomikas, un vīna nozare ir svarīga tās daļa, nodrošinot darbu aptuveni 300 000 cilvēku (viena ceturtā daļa no aktīvajiem iedzīvotājiem), kuri galvenokārt dzīvo lauku apvidos un apstrādā maza un vidēja izmēra individuālus zemes gabalus. Lai atbalstītu Moldovas ekonomikas atveseļošanos un sniegtu labvēlīgu perspektīvu cilvēkiem, kas strādā vīna ražošanas nozarē Moldovā, ir ierosināts palielināt beznodokļu tarifu kvotu vīnam 2011. gadam no 100 000 hektolitriem (hl) līdz 150 000 hl, 2012. gadam no 120 000 hl līdz 180 000 hl un, sākot no 2013. gada — līdz 240 000 hl gadā. Šāds palielinājuma apjoms tiek ierosināts, jo Moldova sistemātiski izlieto esošo kvotu un nozarei ir pietiekams potenciāls, lai attīstītu tirgus nišas ES, vienlaikus šāds palielinājuma apjoms nerada nestabilitāti ES vīna nozarē. Paredzams, ka Moldovas vīna nozarē vīna kvalitāte tiks uzlabota arī turpmāk. Tā kā Padomes Regulas (EK) Nr. 55/2008 darbības termiņš ir 2012. gada 31. decembris un ir svarīgi nodrošināt juridisku noteiktību ražotājiem, eksportētājiem un importētājiem, ir ierosināts pagarināt Padomes Regulas (EK) Nr. 55/2008 darbības termiņu vēl par trim gadiem, proti, līdz 2015. gada 31. decembrim. Tas ir pietiekams laiks, ņemot vērā padziļinātas un visaptverošas brīvās tirdzniecības zonas ( DCFTA ) izveides perspektīvu starp ES un Moldovu. Padomes Regulā (EK) Nr. 55/2008 preferenciālas tarifu kvotas ir paredzētas ne tikai vīnam, bet arī citiem produktiem. Izvērtējot situāciju dažādās nozarēs, kurās piemēro kvotas, ir ierosināts turpināt pakāpeniski palielināt dažas citas kvotas līdz apjomam, kas norādīts šim priekšlikumam pievienotajā 1. tabulā. 2. PRIEKŠLIKUMA JURIDISKAIS PAMATS Šā regulas priekšlikuma juridiskais pamats ir Līguma par Eiropas Savienības darbību 207. panta 2. punkts. 3. Ietekme uz budžetu Ierosinātā regula nerada izmaksas ES budžetā. Paredzams, ka turpmāka tirgus atvēršana neradīs negatīvas sekas ES, jo vispārējais importa daudzums no Moldovas ir tikai 0,04 % no kopējā ES importa apjoma. Pašlaik aptuveni 90 % no visa ES ievestā Moldovas importa netiek piemēroti nodokļi. Papildu beznodokļu tarifu kvotas, kuras ierosināts piešķirt no 2011. līdz 2015. gadam, radīs nelielu tarifu ieņēmumu zaudējumu tikai 2011. gadā. Attiecībā uz 2012.-2015. gadu tarifu ieņēmumu zaudējumi neradīsies, jo pašreizējais visu produktu eksporta daudzums no Moldovas, uz kuriem attiecas beznodokļu tarifu kvotas, ir ietverts šajās kvotās 2012. gada līmenī. Hipotētiskie ieņēmumi, ko varētu gūt no eksporta nākotnē, netiek uzskatīti par tarifa ieņēmumu zaudējumu. 2010/0318 (COD) Priekšlikums EIROPAS PARLAMENTA UN PADOMES REGULA, ar kuru groza Padomes Regulu (EK) Nr. 55/2008, ar ko ievieš autonomās tirdzniecības preferences Moldovas Republikai EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 207. panta 2. punktu, ņemot vērā Eiropas Komisijas priekšlikumu, pēc tiesību akta projekta nosūtīšanas valstu parlamentiem, saskaņā ar parasto likumdošanas procedūru, tā kā: (1) Padomes Regula (EK) Nr. 55/2008[2] stājās spēkā 2008. gada 31. janvārī, un to piemēro no 2008. gada 1. marta. Ar minēto regulu Moldovas Republikai (turpmāk “Moldova”) ievieš īpašu autonomās tirdzniecības preferenču (ATP) sistēmu. Regulā attiecībā uz visiem Moldovas izcelsmes produktiem paredzēta brīva piekļuve Eiropas Savienības tirgum, izņemot konkrētus tās I pielikumā uzskaitītos lauksaimniecības produktus, kam ierobežotas koncesijas piešķirtas vai nu kā muitas nodokļu atbrīvojumi, ievērojot tarifu kvotas, vai kā vai samazināti ievedmuitas nodokļi. (2) Saskaņā ar Eiropas kaimiņattiecību politiku (EKP), ES un Moldovas EKP rīcības plānu un Austrumu partnerību Moldova ir pieņēmusi vērienīgu programmu politiskai asociācijai un turpmākai ekonomiskai integrācijai ar Savienību. Sarunas par jaunu asociācijas nolīgumu sākās 2010. gada janvārī. Moldova arī ir sasniegusi ievērojamus panākumus regulējuma saskaņošanā ar mērķi panākt konverģenci ar ES tiesību aktiem un standartiem, sagatavojot turpmākas sarunas par padziļinātas un visaptverošas brīvās tirdzniecības zonas ( DCFTA ) izveidi starp ES un Moldovu saskaņā ar paredzēto asociācijas nolīgumu. (3) Katru gadu kopš Regulas (EK) Nr. 55/2008 piemērošanas sākuma tarifu kvota vīnam bija pilnībā izmantota vairākus mēnešus pirms attiecīgā gada beigām. (4) Moldovas ekonomiku būtiski ietekmē pasaules finanšu un ekonomikas krīzes negatīvās sekas. Vīna nozarē ir nodarbināti apmēram 300 000 darbinieku, un vīna eksports ir nozīmīgs eksporta ieņēmumu avots. (5) Lai atbalstītu Moldovas centienus saskaņā ar EKP un Austrumu partnerību, kā arī piedāvātu šīs valsts vīna eksportam pievilcīgu un drošu tirgu, ir ierosināts palielināt pašreizējo tarifa kvotu vīnam 2011. gadam no 100 000 hl[3] līdz 150 000 hl, 2012. gadam no 120 000 hl līdz 180 000 hl un, sākot no 2013. gada — līdz 240 000 hl gadā. (6) Regulu (EK) Nr. 55/2008 piemēro līdz 2012. gada 31. decembrim. (7) Uzsākt sarunas par turpmāko Savienības un Moldovas DCFTA ir kopējs ES un Moldovas mērķis, kas tiks īstenots, kad Moldova būs pierādījusi savu gatavību risināt sarunas un spēt pareizi izmantot šāda vērienīga pasākuma ietekmi. Lai nodrošinātu pietiekamu laiku atbilstīgam sagatavošanas procesam un sarunām par DCFTA izveidi, ir nepieciešams pagarināt Regulas (EK) Nr. 55/2008 darbības laiku pēc 2012. gada 31. decembra. (8) Lēmuma pieņemšana par Regulas (EK) Nr. 55/2008 atjaunošanu pietiekamu laiku pirms tās darbības beigu datuma ir laba prakse, lai Moldovas uzņēmējiem laicīgi nodrošinātu pārredzamu un paredzamu tirdzniecības režīmu eksporta veikšanai uz Savienību pēc 2012. gada 31. decembra. Tādēļ minētās regulas darbības termiņš jāpagarina līdz 2015. gada 31. decembrim. (9) Ņemot vērā pašreizējā ATP sistēmā gūto pieredzi un lai atbalstītu turpmāku Moldovas ekonomikas attīstību un normatīvo aktu tuvināšanas procesu, panākot konverģenci ar Eiropas Savienības tiesību aktiem un standartiem Austrumu partnerības kontekstā, ir lietderīgi pārskatīt tarifu kvotu apjomu dažiem produktiem, uz kuriem attiecas pašreizējās ATP. (10) Lai nodrošinātu Savienības starptautisko saistību ievērošanu, šajā regulā paredzētās preferences jāpiemēro ar nosacījumu, ka saglabājas vai tiek pagarināts pašreizējais Savienībai piešķirtā atbrīvojuma no PTO saistībām termiņš. (11) Tādēļ attiecīgi jāgroza Regula (EK) Nr. 55/2008, IR PIEŅĒMUŠI ŠO REGULU. 1. pants Regulu (EK) Nr. 55/2008 groza šādi. 1. Regulas 16. panta otro daļu aizstāj ar šādu daļu: “To piemēro līdz 2015. gada 31. decembrim. Šajā regulā paredzētās preferences pilnībā vai daļēji pārtrauc piemērot, ja tās pilnībā vai daļēji nav atļautas ar Pasaules Tirdzniecības organizācijas piešķirto atbrīvojumu. Šāda pārtraukšana ir spēkā no dienas, kad minētais atbrīvojums vairs nav spēkā. Pietiekami laicīgi pirms minētās dienas Komisija Eiropas Savienības Oficiālajā Vēstnesī publicē paziņojumu, lai informētu uzņēmējus un kompetentās iestādes. Paziņojumā konkrēti norāda, kuras šajā regulā paredzētās preferences vairs nepiemēros, un dienu, no kuras preferences vairs nepiemēros.” 2. Regulas I pielikuma 1. tabulu aizstāj ar šīs regulas pielikuma tekstu. 2. pants Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un tieši piemērojama visās dalībvalstīs. [vietas nosaukums], Eiropas Parlamenta vārdā — Padomes vārdā — priekšsēdētājs priekšsēdētājs PIELIKUMS “I PIELIKUMS PRODUKTI, UZ KURIEM ATTIECAS 3. PANTĀ MINĒTIE KVANTITATĪVIE IEROBEŽOJUMI VAI CENU ROBEŽAS Neskarot noteikumus, kas attiecas uz kombinētās nomenklatūras interpretāciju, jāuzskata, ka produktu apraksts ir tikai orientējošs, un preferenču režīmu saistībā ar šo pielikumu nosaka, izmantojot KN kodus. Ja ir norādīti ex KN kodi, preferenču režīmu nosaka, piemērojot gan KN kodu, gan attiecīgo aprakstu. 1. Produkti, uz kuriem attiecas beznodokļu tarifu gada kvotas Budžeta pozīcija | Ieņēmumi[4] | 12 mēnešu periods, kas sākas dd/mm/gggg | 2011. g. | 120. pants | Ietekme uz pašu resursiem (muitas tarifi) | -0,1 | Stāvoklis pēc darbības | 2012. g. | 2013. g. | 2014. g. | 2015. g. | 120. pants | - | - | - | - | 4. CITAS PIEZĪMES 2008. gadā finansiālā ietekme, kas tarifu ieņēmumu zaudējumu ziņā radās, piešķirot Moldovai papildu autonomās tirdzniecības preferences, tika novērtēta kā bruto summa aptuveni EUR 1 500 000 (EUR 1 125 000 neto) apmērā. Papildu beznodokļu tarifu kvotas, kuras ierosināts piešķirt no 2011. līdz 2015. gadam, tarifu ieņēmumu zaudējumu radīs tikai 2011. gadā. Attiecībā uz 2012.–2015. gadu tarifu ieņēmumu zaudējumi neradīsies, jo pašreizējais visu to produktu eksporta daudzums no Moldovas, uz kuriem attiecas beznodokļu tarifu kvotas, ietverts šajās kvotās 2012. gada līmenī. Hipotētiski ieņēmumi, ko varētu gūt no eksporta nākotnē, netiek uzskatīti par tarifa ieņēmumu zaudējumu. 2009. gadā kopējais vīna imports no Moldovas sasniedza 111 082 hl, kas pārsniedz pašreizējo beznodokļu tarifa kvotu 2011. gadam par 11 082 hl, kā rezultātā tarifa ieņēmumu iespējamais zaudējums, pamatojoties uz vidējo maksājumu EUR 13,1 par hl, nepārsniedz EUR 150 000. 11 082 hl * 13,1 EUR/hl = EUR 145 174 (EUR 108 881 neto ieņēmumiem). Pašreizējā beznodokļu tarifa kvota 2012. gadam 120 000 hl pilnībā aptver pašreizējo eksporta apjomu un tādējādi 2012. gadā un turpmākajos gados neradīs tarifa ieņēmumu zaudējumus. Kopējais kviešu imports no Moldovas 2009. gadā sasniedza 38 232 tonnas, kas pilnībā atbilst pašreizējai beznodokļu tarifa kvotai 2012. gadam 50 000 tonnu apmērā, un līdz ar to nerada tarifa ieņēmumu zaudējumus. 2009. gadā beznodokļu tarifa kvotām miežiem un kukurūzai bija neizlietots atlikums attiecīgi 16,8 un 11,9 procentu apmērā, un tādēļ attiecīgie apjomi joprojām pilnībā atbilst pašreizējām beznodokļu tarifa kvotām, kas noteiktas 2012. gadam, līdz ar to arī nerodas tarifa ieņēmumu zaudējumi. [1] OV L 20, 24.1.2008., 1. lpp. [2] OV L 20, 24.1.2008., 1. lpp. [3] Hektolitri. [4] Norādītajām tradicionālo pašu resursu (lauksaimniecības nodokļi, cukura nodevas, muitas nodokļi) summām jābūt neto summām, kas atbilst bruto summām, no kurām atskaitīti 25 % iekasēšanas izmaksu.